जिंक में लगेगा फ्यूमर प्लांट, भूमि पूजन किया गया
भास्कर संवाददाता | चित्तौड़गढ़
चंदेरियालेड जिंक स्मेल्टर के हाइड्रो प्लांट परिसर में फ्यूमर प्लांट का भूमि पूजन हिन्दुस्तान जिंक के डायरेक्टर प्रोजेक्ट्स नवीन सिंघल, मुख्य प्रचालन अधिकारी स्मेल्टर्स विकास शर्मा, लोकेशन हेड चंदेरिया स्मेल्टिंग कांप्लेक्स राजेश कुंडू, सीनियर वाईस प्रेसीडेंट यूनियन एसके मोड़, मुख्य कमर्शियल ऑफिसर कांसी नाथ रामकृष्णन ने किया। अधिकारियों ने बताया कि पर्यावरण संरक्षण के क्षेत्र में जिंक का यह एक और प्रमुख कदम है। इस प्लांट के लगने से जिंक परिसर में जेरोसाइट बनना बंद होगा। इसकी जगह पायरो स्लैग बनेगा, जो की विश्व में सीमेंट इंडस्ट्रीज में काम में लिया जा रहा है। इससे महत्वपूर्ण लाभ यह होगा की जेरोसाइट के भंडारण के लिए भूमि का अनावश्यक उपयोग बंद होगा। इस अवसर पर प्रोजेक्ट हेड संजय पॉल, ऐसी पॉल पायरो यूनिट हेड विनोद वाघ, हाइड्रो यूनिट हेड राजेश लुहाड़िया, लोकेशन फाइनेंस हेड रोहित अग्रवाल, लोकेशन एचआर हेड अनागत आशीष, पर्यावरण हेड एमके यादव, यूनियन पदाधिकारी जीएनएस चौहान, प्रकाश बाफना, निर्भयसिंह, मेवालाल खटीक सहित अधिकारी और श्रमिक उपस्थित थे। डायरेक्टर प्रोजेक्ट नवीन सिंघल ने प्रोजेक्ट में सुरक्षा से कार्य करने की शपथ दिलाई।
चित्तौड़गढ़. प्लांट पर भूमि पूजन करते जिंक के अधिकरी-कर्मचारी।
hin_Deva npi_Deva hin_Deva hin_Deva